Bolvir

Bolvir és un petit poble del Pirineu Català emmarcat per una postal privilegiada de la Vall Ceretana. Indret català amb història i excel·lència cultural, que recull monuments per visitar idealment conservats i bells.

Geografia 
 Llista de topònims de Bolvir (Orografia: muntanyes, serres, collades, indrets..; hidrografia: rius, fonts...; edificis: cases, masies, esglésies, etc).

El territori es distribueix en dues parts clarament diferenciades pel seu relleu geogràfic: la plana del sud és Talltorta i el mateix Bolvir, al nord, força més accidentat.

El terme municipal té una extensió de 10,61Km i el poble està a 1.145 m. d'altitud.

Des de l'Església de Santa Cecília que permet descobrir el Romànic en tota la seva essència, amb el seu retaule gòtic del S.XV, fins a la tímida Capella de la Mare de Déu de l'Esperança, un lloc cristià que inspira pau i sobrietat.

La modesta joia de Sant Climent de Talltorta, una església revestida amb pintures murals del S.XVIII que ornamenta la totalitat d'aquest temple i ens trasllada a l'època de l'art barroc més rural. Un exemple únic de l'època més punyent que va viure aquestes terres ceretanes, i una descoberta declarada Bé Cultural d'Interès Nacional.

El Castellot; hom considera un dels orígens de la Cerdanya. És un jaciment arqueològic d'assentament antic, que mostra i confirma la rellevància mil·lenària d'aquest paratge. El Ibers, els Romans, els Medievals, visqueren la seva muralla, les seves fogueres, el seu caliu. Anníbal, el gran cabdill cartaginès que jurà odi etern als romans i que travessà aquestes terres gèlides amb un exèrcit d'elefants guerrers, entre d'altres personatges de terres exòtiques i llunyanes, feren d'aquest lloc inhòspit un poblat de prestigi.

Les intervencions arqueològiques sobre el jaciment del Castellot, dins el projecte «Paisatge i Territori a la Cerdanya Antiga» (PATCA) iniciat durant el període 2014-2017,  es poden consultar a les publicacions «ERA», intervencions fetes amb la col·laboració de l'Espai Ceretània.

Escut 

Blasonament: Escut caironat: de sinople, una estrella d'argent acostada de 2 relles de sable. Per timbre, una corona mural de poble.

Data d'aprovació: 13/12/1991

Història 

El primer poblament de Bolvir es produeix durant l'edat del bronze, fa uns 3.500 anys.

Al segle II a. de C. Hi destaca un assentament ibèric, el del Castellot.

Els Romans venen al poblat ibèric de Bolvir per assentar-se i controlar el lloc estratègic on estava col·locat el poblat, els ibers de llavors accepten als romans entre ells, qui porten noves lleis de comerç i defensa, i que ajuden a millorar la defensa estratègica i militar del assentament. Els romans cada cop demanaven mes impostos, fusta dels arbres i fins i tot gel de les muntanyes, finalment va haver una revolta on els ibers es van sublevar contra els romans i van acabar capitulant. Els ibers van acabar acceptant la romanització i van abandonar el poblat per establir-se a Julia Lybica (actual Llívia).

No va ser fins al segle X-XI que els medievals per ordre dels comptes ceretans van tornar a ocupar el puig de Bolvir anomenat El Castellot, van netejar el terreny de rocs i verdissa i van tornar a aixecar un poblat amb muralles i torres de defensa.

El primer esment documentat de Bolvir és de l'any 938 amb el nom de: VULVERRI.

Al  l'Església parroquial de Bolvir, Santa Cecília, havia estat una possessió del monestir de Sant Miquel de Cuixà. La primera cita que se'n té és al , més concretament l'any 952 quan fou donada al monestir de Sant Miquel de Cuixà pel comte de Cerdanya Seniofred, fet confirmat pel papa Joan XIII l'any 968 i reconegut al 1268 en la concòrdia feta entre el Bisbe d'Urgell i l'Abat de Cuixà. L'església va ser restaurada entre 1928 i 1929, i el frontal de l'altar, que data d'entre els segles  i , es conserva al Museu Nacional d'Art de Catalunya.

La Torre de Bolvir està documentada a partir el  i estava destinada com a fortalesa. L'any 1233, la torre anomenada “forcia noviter facta apud Bolvir” fou destruïda per la concòrdia entre Nunyó Sanç i el compte de Foix. L'any 1271, Galceran de Pinós, vengué els drets sobre la batllia de Bolvir a P. de Rippa de Puigcerdà. L'any 1698 Bolvir prosseguia dins la jurisdicció de l'Abat de Cuixà, i la torre va ser reformada per habitatge.La capella de la Mare de Déu de l'Esperança la feu edificar el prevere de Meranges Guillem Pere, l'any 1347. La làpida de marbre que es conserva a l'interior era per la tomba de Guillem Pere, però no se sap si el van arribar a enterrar allà, ja que l'any de la seva mort la tomba restava buida. La capella es va restaurar als anys 30 del . El retaule gòtic del s. XV d'aquesta capella es pot contemplar a l'església de Santa Cecília on hi és exposada. Enmig d'aquest retaule hi ha un nínxol on hi ha la reproducció de la desapareguda imatge de la Verge de Bolvir.

Entre Les Espiraltes i La Pleta de Bolvir hi havia el poblat de Sallens, ja completament desaparegut, i es creu que és l'indret on se situa actualment el Mas Sallens. Aquest, tenia orígens en plena consolidació de la corona d'Aragó (any 1150 aproximadament) i se'n te constància fins a la darrera casa construïda, el Mas Sallens, de 1789.

A la vessant de la Serra de Baladora, per sobre de Saga està situat el despoblat d'Altajó, que són les restes d'un poblat medieval de la baixa edat mitjana. Avui dia encara en resten uns petits murs de no més de mig metre d'alçada i es poden apreciar la planta d'algunes habitacions rectangulars. Actualment pertany al terme municipal de Ger tot i que antigament pertanyia a Bolvir.

Demografia 
Demografia

Economia 
Activitat econòmica

Al municipi hi ha un camp de golf i diverses urbanitzacions de segones residències.

Política i administració 
Actualment l'Alcalde de Bolvir és l'Il·lustríssim Bartomeu Baqué i Muntané

Ajuntament de Bolvir 
Edifici de Can Fanxico

Adreça: C/ de la Font, 2 17539 Bolvir

Comarca: Cerdanya

Telèfon: 972 895 001

Adreça electrònica:

General: []

Equipaments municipals 
 Poliesportiu
 Piscina
 Museu Espai Ceretània
 Local Social Santa Cecília

Monuments de Bolvir 
 Església Parroquial de Santa Cecília, d'estil Romànic amb retaule Gòtic.
 Església de Sant Climent de Talltorta
 Capella de la Mare de Déu de l'Esperança, , amb la làpida de Guillem Pere, presbíter de Meranges.
 Ermita del Remei
 Torre de Bolvir
 Poblat ibèric del Castellot
 Museu Espai Ceretània
 Memorial de l'Antic Cementiri
 La Torre del Remei

Llocs de interès 
 El camí de l'aigua
 El Puig de Bolvir
 El Puig anomenat Roca de Tirallonga
 El Pont de Soler

Béns d'interès cultural a Bolvir 
 Quadre Vistes de Bolvir, Pere Borrell, 1892
 Escultura "I Conttrabandieri", Dorino Ouverier, 2015
 Escultura "La Tombada" Ernest Altés, 1989
 Escultura "Il Lavori della Stalla" Guido Diemoz, 2011
 Fotografies "Aether", Andoni Canela, 2015
 Escultura "Epona", Philippe Lavaill
Més informació dels Béns d'interès cultural a Bolvir

Fires i festes 
 15 de maig- Festa Major de Sant Isidre
 24 de juny- Festa de Talltorta i Aplec del Remei
 1r cap de setmana d'agost- Festa d'estiu
 Agost-Cicle de Jazz. Festival de música molt reconegut a la comarca de la Cerdanya, obert a tots el públics i gratuïtament tots els dimecres al Poliesportiu Municipal

 22 de novembre- Santa Cecília
Consulteu l'Agenda de Bolvir

Darreres notícies 
A Bolvir se celebren festivitats i celebracions al voltant de la cultura, la música, el reciclatge i els esports.

Consulteu els esdeveniments que envolten Bolvir

Persones il·lustres 
 Berenguera de Sella, l'any 1253 li és imputada el delicte de suposició de part per part de l'abat de Cuixà.
 Ramon de Bolvir, abat de Sant Miquel de Cuixà entre el 1309 i el 1316.
 Pere de Canal, militar i Veguer de Cerdanya (1650-)
 Cels Surroca i Salvador, metge i delegat de l'Assemblea de Manresa el 1892.

Referències

Enllaços externs 

 Web oficial de l'Ajuntament.
 Informació de la Generalitat de Catalunya
 Informació de l'Institut d'Estadística de Catalunya